- LINGE
- <
- 93
- >

93
1 A Lord na vunaghi haba,
gaia tara pupulua nia na malei haba mana laga.
Gaia te kabulaghi ngasilia na maramana tana malana
me ke mua ghoi gharadu tua.
2 Lord, nimua na malei sopou te kabu ngasi mai tua,
mi ghoe to puputu tua ge vuivuni na maramana.
3 Lord, na lei tahi oka tara tagumu mai,
gaira tara tagumu mara karaha longa.
4 A Lord te haba vule i kokou,
te sule vulea na tagumu ni tahi oka,
me laga vulea na karaha ni tahi.
5 A Lord, nimua na lei vetena tara kabu kasila,
ma nimua valetabu te tabu utuni tua, ke va me vaa.

- LINGE
- <
- 93
- >

© 2015 Wycliffe Bible Translators, Inc.