- Na Livu
- <
- 11
- >

11
Erua nina prophet God
1 Ma siki sakai te vaheu na ghai ni kakage, ge God te bosa vaniu, “Ko tona, mo ko va kagea nigua na Valetabu mana bela tabu, mo ko idumira ra ngiha gaira tara holohabau iga.* va kagea nigua Valetabu mana bela tabu Na ghanaghana ilokana na totoghale te vagha God te kagea na vure ge ke barera me rongovighi na lei kokoeliulivuti, me baubahu kau na haghedira ilokana nina kinakabu God. Na valetabu te tughura nina lei puku ni tinoni taluutuni God, mana na bela tabu te tughui didira lei kokoeliulivuti. Righia Ezekiel 40:3; Zechariah 2:1-2 2 Mo ko bei kagea na ghaghata iloka te kililia na Valetabu, na pukuna na bona keri inau tu tunuvara nia tua na taba ni kema keha.† na taba ni kema keha na taba ni kema keha te tughura na lei tinoni tara mua taluutunia God tana lei kema tana maramana udolu. Ma gaira tara vunaghi pungisia mara gunalia Jerusalem na komu sule tabu, te kaekage e vati hangavulu rua na vula. Luke 21:24 3 Mi lokani sakai na togha, rua na hangalatu ono hangavulu na bongi raeni,‡ sakai na togha, rua na hangalatu ono hangavulu matapono na bongi Raeni na bongi te kaekage vati hangavulu rua na vula ilokana 11:2. Ma gaia te vagha ghua tolu na niulu ono vula ilokana 12:14. Na ghanaghana ilokani na levu ni bongi tana bona na maana Satan te lagavulei inaghona na bongi sosoko. Tana bona keri, God ke vahea nina maana vanira rua na prophet, te tughura rana taluutuni, ge koro ladavaghinia na Rongorongo Uto. Righia John 8:17, Buka Gehegehedira 1:8 inau ku vahera na maana vanira rua nigua na prophet, ge koro bosadilaa. Ma rogaira koro nia pupulu na tivi ni roku.”
4 Gaira rua na prophet raini te vaghara erua na ghai ni olive me rua na malei talu bulu,§ erua na ghai ni olive me rua na malei talu bulu Na vaughilala eni te vagha na hava Zechariah te righia tana nina mabubu idania, righia Zechariah 4:1-14. Na ghanaghana ilokana erua na prophet te vaghara nina vure God tara tughunitatei na utuni ni Rongorongona God haia. toro tughuru tana matana Lord te vunaghi pungisia na maramana udolu. 5 Ma ge siki sakai ke tabotabo na kisu ghadira mate ke, na lake ruruhu tana mangadira na lei prophet ke ghani taghalaghinira agaira na ghadira na levunimate. Ma siki sakai ke tabotabo ge ke dikalara ke, kara mate mughua te vagha eni. 6 Ma gaira toro loghoa na maana ge koro vongotia na kokou, ge ke mua horu mai na uha tana bona toro bosadila. Ma rogaira toro loghoa ghua na maana ge koro liliui na beti tana ghabu, mo koro nighi vetena mai ghua lei vata ni totoro tana na maramana, taonia na liodira. 1 Vunaghi Haba 17:1; Buka Rughuhoru 7:17-19; 1 Samuel 4:8
7 Tana bona koro nia hevei soko didira na rongorongo, na maumanu mamataghugha ke dato mai tana gilu ni vahaghitaili te taho na borona, me ke kisu ghadira mate. Eo, ma gaia ke laga vulera me ke mate sokora. Daniel 7:7, 21 8 Mana hulidira ke pipili ghobu ni halautu ni komu haba, ivei tara patokia iga didira na Lord. Tara holoa nia na komu eni “Sodom” mi “Egypt” ghua.* komu sule Na komu keri te loghoa balu na ahana na pukuna na totoghale mana ghanaghana ilokana na bona ivei na lei totobo tara gonighi te pungisia na hava God te liona. Righia Isaiah 1:9-10 9 E tolu mana levu ni dani, na lei vure tana lei kema, lei leu, maia na lei taba ni vure kara mai ma kara bungutighi na hulidira. Mara mua lubatia siki sakai ke tavughira. 10 Na lei tinoni ni maramana eni kara rivurivu ma kara nighi hevei didira na sopa dolo, levu mi levu. Erua na prophet toro vahaghitailira na vure ni maramana, keri ge ra togotogo na pukuna tara matera tua.
11 Hauva, mi murina e tolu na dani mana levu, God te vahera na tarunga ni vola moro ghoi tughuruoli tana mate. Ma rogaira toro tapatughuru, ma rahei tara bungutira tara kanoragha ngangata. Ezekiel 37:10 12 Keri ke na manga sule ni kokou te ghaeghahe, “Koro dato mai iani!” Mi tana bona ghadira na levunimate tara totolara, ma rogaira toro dato ikokou ilokana na ghobaghuli. 2 Vunaghi Haba 2:11 13 Mi tana bona ni aho vaghana keri, na anu mamataghugha te haurakea na hangavuluni na levuna na komu. Me vitu na togha ni tinoni tara mate. Ma gaira soko tara mua mate, tara mataghu mara bosa, “God i kokou te loghoa na maana te sule ngangata.” Na Livu 6:12; 16:18
14 Me ruani na totoro te padi tua, mi taeni e toluni na totoro te dutu ni sara mai ghua.
E vituni na angel te lovua nina tavuli
15 Me vituni na angel te lovua nina tavuli, mana manga sule tara nia ghaeghahe i kokou te ghaghua, “Na maramana udolu itaeni te liliu ni kinakabuna dida na Lord God maia na Christ. Ma God ke vunaghi pungisia ke va me vaa.” Buka Rughuhoru 15:18; Daniel 2:44; 7:14, 27 16 Mara rua hangavulu vati na mane nagho, tara sopou ivuvungana na malei sopou ni vunaghi tana matana God, tara poghotao mara holohabaa. 17 Ma gaira tara bosa,
“Ighoe Lord God puku ni maana,
to ghahagho idania mi taeni.
Ighai tai holoutogho na pukuna
to tatea nimua na maana sule mo to vuivuni ge ko vunaghi pungisira na lei tinoni soko.
18 Na lei kema tara rutu vanigho,
hauva mi taeni nimua na bona ni rutu te sara mai tua.
Itaeni na bona ko detera rahei tara mate,
mana bona ko tabara nimua na lei prophet tara lutu vanigho,
ma rana taluutuni soko tara nia kikinima na ahamu,
te vuivuni tadira tara pile, me sara itadira tara haba.
Mi itaeni na bona ko haurakera gaira rahei tara taghalaghinia na maramana eni.” Buka Linge 2:5; 110:5; 115:13
19 Keri ke, na Valetabu nina God i kokou te hahangavi, mi nau tu vaevanea ilokana na Bokisi ni Vetena ni Baubahu tabu. Keri ge na viti te vitilaghi, mana viviha ragiragi, mana uhabololo mana kebungasi te tumu horu, mana maramana udolu te kahikahi nia na anu sule. Na Livu 8:5; 16:18, 21

- Na Livu
- <
- 11
- >

*11:1 va kagea nigua Valetabu mana bela tabu Na ghanaghana ilokana na totoghale te vagha God te kagea na vure ge ke barera me rongovighi na lei kokoeliulivuti, me baubahu kau na haghedira ilokana nina kinakabu God. Na valetabu te tughura nina lei puku ni tinoni taluutuni God, mana na bela tabu te tughui didira lei kokoeliulivuti. Righia Ezekiel 40:3; Zechariah 2:1-2

†11:2 na taba ni kema keha na taba ni kema keha te tughura na lei tinoni tara mua taluutunia God tana lei kema tana maramana udolu.

11:2 Luke 21:24

‡11:3 sakai na togha, rua na hangalatu ono hangavulu matapono na bongi Raeni na bongi te kaekage vati hangavulu rua na vula ilokana 11:2. Ma gaia te vagha ghua tolu na niulu ono vula ilokana 12:14. Na ghanaghana ilokani na levu ni bongi tana bona na maana Satan te lagavulei inaghona na bongi sosoko. Tana bona keri, God ke vahea nina maana vanira rua na prophet, te tughura rana taluutuni, ge koro ladavaghinia na Rongorongo Uto. Righia John 8:17, Buka Gehegehedira 1:8

§11:4 erua na ghai ni olive me rua na malei talu bulu Na vaughilala eni te vagha na hava Zechariah te righia tana nina mabubu idania, righia Zechariah 4:1-14. Na ghanaghana ilokana erua na prophet te vaghara nina vure God tara tughunitatei na utuni ni Rongorongona God haia.

11:6 1 Vunaghi Haba 17:1; Buka Rughuhoru 7:17-19; 1 Samuel 4:8

11:7 Daniel 7:7, 21

*11:8 komu sule Na komu keri te loghoa balu na ahana na pukuna na totoghale mana ghanaghana ilokana na bona ivei na lei totobo tara gonighi te pungisia na hava God te liona. Righia Isaiah 1:9-10

11:11 Ezekiel 37:10

11:12 2 Vunaghi Haba 2:11

11:13 Na Livu 6:12; 16:18

11:15 Buka Rughuhoru 15:18; Daniel 2:44; 7:14, 27

11:18 Buka Linge 2:5; 110:5; 115:13

11:19 Na Livu 8:5; 16:18, 21

© 2015 Wycliffe Bible Translators, Inc.