- LINGE
- <
- 125
- >

125
Na linge ni tona dato.
1 Agaira tara varava itatana Lord,
tara tughuru ngasi vagha na ghotu Zion,
gaira kara mua laga vulera,
ma kara vadangitai ke va me va.
2 Te vagha na ghotu ta talighutia me pilupungisi Jerusalem,
ke vagha ghua Lord te talighutira me ke pilupungisira nina vure,
itaeni mai ke va me va.
3 Na lei tinoni dika kara mua tangomana na uhuliadira nina vure God,
kara bei uhuli hahira gea.
4 Lord, ko vahera na uto gaira tara uto,
mana tobadira te sakai soni kolu itamua.
5 Lord, ko soni kehara gaira tara ririu keha,
mara taonighi na halautu te mua maemane.
Mo ko lavi kehara gaira ahei tara lutu hahihahi.
Mo ko lubatira Israel ge ke kabu beto tana mabo.

- LINGE
- <
- 125
- >

© 2015 Wycliffe Bible Translators, Inc.