- LINGE
- <
- 114
- >

114
1 Tana bona ra Israel tara sogha sania Egypt,
nina kemana Jacob tara tona keha tana komu keha.
2 Na pari ni Judea te liliu ni bona tabu nina God,
mi Israel te ghaha ga nina kinakabu.
3 na tahi te righira ge vilivoka, ge ra mina sogha halavu!
Ighoe na beti Jordan, ge o tave pulohi.
4 Na lei ghotu tara soghasogha, vagha na beti te tipotipo,
mana lei ghotu pile te vaghara na lei dale sheep.
5 Na hava te negho ighoe na Tahi Sisi
ge o tave keha tana halautumu?
ge o tave keha, ighoe na beti Jordan?
6 Ghau na lei ghotu,
E ghua ge au soghasogha vagha na beti ni tipotipo?
Mana lei ghotu pile vaghara na lei dale sheep.
7 Maramana, ko anuanu, tana matana Lord,
mi tana matana God ni Israel.
8 Maia te liliua na vatu, ge liliu ni kolo ni beti,
Eo, na vure ni beti te va mai tana vatu mauri.

- LINGE
- <
- 114
- >

© 2015 Wycliffe Bible Translators, Inc.